b'\n_START_ARTICLE_\nOseaniamesterskapet i fotball for kvinner\n_START_PARAGRAPH_\nOseaniamesterskapet i fotball for kvinner(ogs\xc3\xa5 kalt Oceania Cup) er hovedturneringen for landslag for kvinner i fotball blant medlemmene av OFC. I tillegg til \xc3\xa5 v\xc3\xa6re et mesterskap som avgj\xc3\xb8r hvilket landslag som er best i fotball i Oseania, er mesterskapet en kvalifisering til VM. Fra og med 1991 ble derfor mesterskapet plassert slik at de passet med \xc3\xa5ret VM ble arrangert. Imidlertid er ikke Osenaiamesterskapet kvalifisering til OL. Fra og med kvalifiseringen til 2008 var dette en separat kvalifisering. Bare vinneren av Oseaniamesterskapet g\xc3\xa5r videre til VM._NEWLINE_Oseaniamesterskapet i fotball har blitt arrangert siden 1983, og er dermed det nest eldste kontinentalmesterskapet i fotball for kvinner, etter Asiamesterskapet, som for \xc3\xb8vrig ble vunnet f\xc3\xb8rste gang av et land fra Oseania (New Zealand). I mesterskapet i 1986_NEWLINE_og i 1989 deltok Taiwan, ettersom de ble overflyttet til Oseania i den perioden. Australia meldte overgang fra OFC til AFC i 2006, s\xc3\xa5 mesterskapet i 2007 ble det f\xc3\xb8rste uten Australia.'